Ամերիկացի հանրաճանաչ բռնցքամարտիկ Ֆլոյդ Մեյվեզեր կրտսերը, որը մեծ ռինգին հրաժեշտ տվեց այդպես էլ պարտության դառնահամը չճանաչած, ինչն ինքնին բացառիկ երևույթ է համաշխարհային բռնցքամարտում, հոկտեմբերի 17-ին հաստատել է, որ միջին քաշային կարգում UFC վարկածով աշխարհի չեմպիոն, ռուսաստանցի Հաբիբ Նուրմագոմեդովի հետ իր մրցակցությունը հնարավոր է, որ կայանա: Ավելին, աշխարհին «Փող» մականունով հայտնի 41-ամյա ամերիկացին պլանավորում է այդ մարտից վաստակել 100 միլիոն դոլար ավելի, քան վաստակել էր Կոնոր Մաքգրեգորի հետ մարտից, իսկ դրանից կազմած նրա շահույթը եղել է չորս հարյուր միլիոն դոլարի կարգի թիվ: Ի միջի այլոց, սա հենց այն Մաքգրեգորն է, որին Հաբիբը օրեր առաջ պարտության մատնեց ժամկետից շուտ՝ բանեցնելով խեղդող հնարք: